Here is a page extracted from Wikipedia that may contain CSS, HTML, and a lot of unformatted text.

Title: جمال مبارك
Content: جمال الدين محمد حسنى سيد مبارك (اتولد 1963) امين السياسات فى الحزب الوطنى الديمقراطى فى مصر و الابن الاصغر ل سوزان مبارك و الرئيس حسني مبارك رئيس مصر السابق.
اشتغل فتره فى بنك فى انجلترا. ايديولوچيته مياله لاقتصاد السوق و تطوير الاستثمار الخاص فى مصر سواء المحلى او الاجنبى. بيتقال انه عنده طموحات انه يمسك الحكم بعد الرئيس حسني مبارك عشان ميوله و شغله السياسى، و بيسمو الموضوع ده توريث الحكم. مع إن المنطقه اللى حوالين مصر محكومه بمشايخ و ملوك و نظم ديكتاتوريه و فيها رؤساء ورثوا الحكم فعلاً . لكن بيتلاحظ إن اجهزة اعلام المناطق دى بتحاول تضخيم الموضوع و اثارته طول الوقت.

بطبيعة الحال تطلع جمال مبارك لحكم مصر ماهواش نابع بس من انه ابنه الريس ، بدليل ان الإبن التانى علاء مبارك مش من المتطلعين ، لكن جمال مبارك بغض النظر عن انه ابن الريس عنده اهتمامات سياسيه و هو فعلاً رجل سياسه اكتسب خبره و نشيط جداً فى العمل السياسى بعكس مرشحين تانيين مايعتبروش اصلاً رجال سياسه لكن مشاهير. بخصوص الموضع اللى اتسمى " التوريث " بيقول طارق النجار " تعالوا نبحث فكرة التوريث الذى اتهم بيها جمال مبارك، فنجد أن الرجل يسير بخطوات ثابتة فى العمل السياسى وخدمته ظروف الحياة فى ده الامر بحكم منصب والده، إلا أنه استطاع استثمار دى الظروف فى تعلم فنون السياسة التى جميعنا نتحدث عنها، ولكننا لا نعرف مقومات إدارتها ودراسة وتحليل وتبعات القرار السياسى هو قرار يؤثر على مصالح الدولة ككل، وليس على وزارة او مؤسسة او قطاع فى الدولة لأننا بالفعل نتحدث بس ولا نريد أن نتعلم لنصل الى الحقيقة لكن ده لا يمنع القول بأن الحملات التى ظهرت لتأييد جمال مبارك، لم تؤكد وتظهر قدرات ده الرجل بل إنها ادت الى تعميق فكرة التوريث فى أذهان الشعب المصرى، وهو امر خدم من اطلقوا مشكلة التوريث فى الحكم فى مصر " .

فى 5 فبراير 2011 ، نتيجه لمظاهرات يناير ، استقال جمال مبارك من الحزب الوطنى و بكده انتهت حكاية التوريث ، و فى 11 فبراير 2011 استقال ابوه حسنى مبارك و استلم العسكر الحكم فى مصر و انتهت بالكامل اسطورة توريث الحكم فى مصر.

مصادر 
 طارق النجار، اليوم السابع، 23 نوفمبر 2010.

فهرست

لينكات خارجيه 
 طارق النجار: جمال المفترى عليه ...
 'هوجة' جمال مبارك ...
 لماذا كل دى الضجة المفتعلة حول حملة ترشيح جمال مبارك للرئاسة؟ ...  
 سعد الدين ابراهيم لـ"اليوم السابع": أؤيد ترشح جمال مبارك ولن أنتخبه ...
 لقاء تليفزيونى مع جمال مبارك على قناة فرانس 24 ...

ولاد رؤساء
سياسيين مصريين
مصريين بريطانيين
خريجين الجامعه الامريكيه بالقاهره
سياسيين من الحزب الوطنى الديمقراطى
غاسلين اموال
عيلة مبارك
منايفه
ناس من شبين الكوم
مصريين ضد ثورة 25 يناير